stanford-oval/wikipedia huggingface dataset:
תחיליות במערכת היחידות הבין-לאומית
תחיליות עשרוניות > הקטו

הקטו (hecto) מציינת הכפלה ב-100 ומסומנת באות האנגלית h. שם התחילית מגיע מהמילה היוונית הקטון (ἑκατόν), שמשמעותה מאה.
דוגמה: הקטוליטר = 100 ליטרים.
תחיליות עשרוניות > קילו

קילו (kilo) מציינת הכפלה ב-1,000. התחילית מסומנת באות האנגלית k.
הקילו הומצא בשנת 1795 על בסיס המילה היוונית "חיליוי" - χίλιοι, שפירושה "אלף", והוכנס לשיטה המטרית בתפקיד זהה לתפקידו הנוכחי.
"קילו" לעיתים קרובות משמש בעצמו כקיצור ל"קילוגרם", בעיקר בשפת היומיום. בנוסף, אנשים טכניים משתמשים במונח "ק'", או באנגלית - k, כדי לסמן "1000 דברים מ..." במיוחד יחידות של כסף או של אוכלוסייה. למשל, מחירו של פריט יוערך ב-500k דולר, כלומר בחמש-מאות אלף דולר.
בתחום המחשב נהוג להשתמש בטעות בתחילית "קילו" כשמתכוונים ל"קיבי", שמציינת הכפלה ב־1024 (210). לדוגמה, קיביבייט מציין 1024 בייטים ולא 1000 בייטים.
דוגמה: קילומטר = 1,000 מטרים.
תחיליות עשרוניות > מגה

מגה (mega) מציינת הכפלה ב-106 (מיליון, 1,000,000). הקידומת אושרה ב-1960 ומקור שמה ביוונית - μέγας - "עצום". התחילית מסומנת באות האנגלית M (אות רישית/גדולה, וזאת על מנת להבדיל מהאות m המסמלת את התחילית מילי).
בתחום המחשב נהוג להשתמש בטעות בתחילית "מגה" כשמתכוונים ל"מבי", שמציינת הכפלה ב־1,048,576 (220). לדוגמה, מביבייט מציין 1,048,576 בייטים ולא 1,000,000 בייטים.
דוגמה: מגה טון = 1,000,000 טון.
תחיליות עשרוניות > גיגה

גיגה (giga) מציינת הכפלה ב-109 (מיליארד, 1,000,000,000). באלפבית לטיני התחילית נכתבת Giga, ובאנגלית ניתן להגות אותה הן בתור "גיגה" והן בתור "ג'יגה". התחילית מסומנת באות האנגלית G. השם גיגה נגזר מן המילה היוונית γίγας, שמשמעותה "ענק".
בתחום המחשב נהוג להשתמש בטעות בתחילית "גיגה" כשמתכוונים ל"גיבי", שמציינת הכפלה ב-1,073,741,824 (230). לדוגמה, גיבי-בייט מציין 1,073,741,824 בייטים ולא 1,000,000,000 בייטים.
דוגמה: גיגה ואט = 1,000,000,000 ואט.
תחיליות עשרוניות > טרה

טֶרה (tera) מציינת הכפלה ב-1012 (טריליון, 1,000,000,000,000). ב-1960 אושר שהמושג הגיע מיוונית (τέρας) ומשמעותו מפלצת. התחילית מסומנת באות האנגלית T.
דוגמה: טרה-מטר = 1012 מטרים.
בתחום המחשב נהוג להשתמש בטעות בתחילית "טרה" כשמתכוונים ל"טבי", שמציינת הכפלה ב-1,099,511,627,776 (240). לדוגמה, טבי-בייט מציין 1,099,511,627,776 בייטים ולא 1,000,000,000,000 בייטים.
תחיליות עשרוניות > פטה

פטה (peta) מציינת הכפלה ב-1015 (קואדריליון, 1,000,000,000,000,000).
התחילית מסומנת באות האנגלית P.
דוגמה: פטה-גרם = 1,000,000,000,000,000 גרם, אשר שווים ל-1,000,000,000 טונות ולגיגה-טון.
במחשבים:
תחיליות עשרוניות > אקסה

אקסה (exa) מציינת הכפלה ב-1018, או ב-1,000,000,000,000,000,000.
התחילית מסומנת באות האנגלית E.
דוגמה: אקסה-מטר = 1,000,000,000,000,000,000 מטרים, שהם קוונטיליון (מיליארד מיליארדים) מטר.
תחיליות עשרוניות > זטא

זטא (zetta) מציינת הכפלה ב-1021, או ב-1,000,000,000,000,000,000,000. התחילית מסומנת באות הלטינית Z.
דוגמה: זטא-גרם = 1021 גרמים.
תחיליות עשרוניות > יוטא

יוטא (yotta) מציינת הכפלה ב-1024, או ב-1,000,000,000,000,000,000,000,000. התחילית מסומנת באות הלטינית Y.
דוגמה: יוטא-גרם = 1024 גרמים.
ראו גם

יחידות מידה לאורך
השיטה העשרונית
הערות שוליים

↑  קידומות שאומצו לפני 1960 כבר היו קיימות לפני מערכת היחידות הבין-לאומית. כניסתה של מערכת היחידות סנטימטר – גרם – שנייה הייתה בשנת 1873.
↑  https://www.bipm.org/en/cgpm-2022/resolution-3 Resolution 3 of the 27th CGPM (2022)
↑  https://www.bipm.org/en/cgpm-2022/resolution-3 Resolution 3 of the 27th CGPM (2022)
↑  https://www.bipm.org/en/cgpm-2022/resolution-3 Resolution 3 of the 27th CGPM (2022)
↑  https://www.bipm.org/en/cgpm-2022/resolution-3 Resolution 3 of the 27th CGPM (2022)
↑  כיוון שפאראד היא יחידה גדולה מאוד, ערכים של קבלים שימושיים ומעשיים הם ביחידות מידה של מיקרו-פאראדים (μF), ננו-פאראדים (nF) או פיקו-פאראדים (pF). כפולות גדולות יותר ממיקרו-פאראד כמעט ולא נמצאות בשימוש מעשי, אפילו לקבלים גדולים,
↑  SI prefixes and their etymologies – US Metric Association, usma.org
Monkey Business

Monkey Business (בעברית: עסקי קופים) הוא אלבום האולפן הרביעי של הלהקה האמריקאית בלאק אייד פיז. האלבום יצא לאור ב-7 ביוני 2005 על ידי חברות התקליטים A&B, אינטרסקופ ווויל.איי.אם מיוזיק גרופ. מתוך האלבום ארבעה סינגלים.
רשימת רצועות

| Monkey Business> מס' | Monkey Business> שם | Monkey Business> משך | Monkey Business>  | Monkey Business>  | Monkey Business>  | Monkey Business>  | Monkey Business>  | Monkey Business>  | Monkey Business>  |
| --- | --- | --- | --- | --- | --- | --- | --- | --- | --- |
| 1. | Pump It  | 3:33 |  |  |  |  |  |  |  |
| 2. | Don't Phunk with My Heart  | 3:59 |  |  |  |  |  |  |  |
| 3. | My Style (בשיתוף ג'סטין טימברלייק טימבלנד)   | 4:28 |  |  |  |  |  |  |  |
| 4. | Don't Lie  | 3:39 |  |  |  |  |  |  |  |
| 5. | My Humps  | 5:26 |  |  |  |  |  |  |  |
| 6. | Like That (בשיתוף טאליב קוולי, סי-לו גרין, ג'ון לג'נד, קיו-טיפ)   | 4:34 |  |  |  |  |  |  |  |
| 7. | Dum Diddly (בשיתוף דנטה סנטיאגו)   | 4:19 |  |  |  |  |  |  |  |
| 8. | Feel It (בשיתוף ג'ק ג'ונסון)   | 4:19 |  |  |  |  |  |  |  |
| 9. | Gone Going  | 3:13 |  |  |  |  |  |  |  |
| 10. | They Don't Want Music (בשיתוף ג'יימס בראון)   | 6:46 |  |  |  |  |  |  |  |
| 11. | Disco Club  | 3:48 |  |  |  |  |  |  |  |
| 12. | Bebot  | 3:30 |  |  |  |  |  |  |  |
| 13. | Ba Bump  | 3:56 |  |  |  |  |  |  |  |
| 14. | Audio Delite at Low Fidelity  | 5:29 |  |  |  |  |  |  |  |
| 15. | Union (בשיתוף סטינג)   | 5:04 |  |  |  |  |  |  |  |
| משך כולל: | משך כולל: | 66:03 |  |  |  |  |  |  |  |
| Monkey Business — מהדורה בינלאומית> מס' | Monkey Business — מהדורה בינלאומית> שם | Monkey Business — מהדורה בינלאומית> משך | Monkey Business — מהדורה בינלאומית>  | Monkey Business — מהדורה בינלאומית>  | Monkey Business — מהדורה בינלאומית>  | Monkey Business — מהדורה בינלאומית>  | Monkey Business — מהדורה בינלאומית>  | Monkey Business — מהדורה בינלאומית>  | Monkey Business — מהדורה בינלאומית>  |
| --- | --- | --- | --- | --- | --- | --- | --- | --- | --- |
| 16. | Do What You Want  | 4:03 |  |  |  |  |  |  |  |
| Monkey Business — מהדורה בריטית> מס' | Monkey Business — מהדורה בריטית> שם | Monkey Business — מהדורה בריטית> משך | Monkey Business — מהדורה בריטית>  | Monkey Business — מהדורה בריטית>  | Monkey Business — מהדורה בריטית>  | Monkey Business — מהדורה בריטית>  | Monkey Business — מהדורה בריטית>  | Monkey Business — מהדורה בריטית>  | Monkey Business — מהדורה בריטית>  |
| --- | --- | --- | --- | --- | --- | --- | --- | --- | --- |
| 17. | If You Want Love  | 4:56 |  |  |  |  |  |  |  |
| Monkey Business — מהדורה יפנית> מס' | Monkey Business — מהדורה יפנית> שם | Monkey Business — מהדורה יפנית> משך | Monkey Business — מהדורה יפנית>  | Monkey Business — מהדורה יפנית>  | Monkey Business — מהדורה יפנית>  | Monkey Business — מהדורה יפנית>  | Monkey Business — מהדורה יפנית>  | Monkey Business — מהדורה יפנית>  | Monkey Business — מהדורה יפנית>  |
| --- | --- | --- | --- | --- | --- | --- | --- | --- | --- |
| 17. | If You Want Love  | 4:56 |  |  |  |  |  |  |  |
| 18. | Make Them Hear You  | 3:18 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 ביוני 2005 | תקליטור • DVD | A&B • אינטרסקופ • וויל.איי.אם מיוזיק גרופ |  |
הערות שוליים

1 2  Monkey Business, Genius (באנגלית)
↑  Monkey Business, נבדק ב-2020-05-11
| 0 | 1 | 2 |
| --- | --- | --- |
| הקודם: 2005: 50 סנט – The Massacre | פרס המוזיקה האמריקאית לאלבום הראפ/היפ-הופ האהוב ביותר   2006: בלאק אייד פיז – Monkey Business  | הבא: 2007: T.I. – ‏T.I. vs. T.I.P. |
| בלאק אייד פיז |
| --- | --- | --- |
| ויל.איי.אם • טאבו • אפל.די.אפ   פרגי • קים היל • סיירה סוואן • דנטה סנטיאגו | ויל.איי.אם • טאבו • אפל.די.אפ   פרגי • קים היל • סיירה סוואן • דנטה סנטיאגו |  |
| אלבומי אולפן | Behind the Front • Bridging the Gap • Elephunk • Monkey Business • The E.N.D. • The Beginning • Masters of the Sun Vol. 1 • Translation • Elevation |  |
| אלבומי אוסף | iTunes Originals – The Black Eyed Peas • The E.N.D. Summer 2010 Canadian Invasion Tour: Remix Collection |  |
| מיני-אלבומים | Renegotiations: The Remixes |  |
| אלבומים וידאו | Behind the Bridge to Elephunk • Live from Sydney to Vegas |  |
| סינגלים | "Fallin' Up/¿Que Dices?" • "Joints & Jam" • "Karma" • "BEP Empire/Get Original" • "Weekends" • "Request + Line" • "Where Is the Love?" • "Shut Up" • "Hey Mama" • "Let's Get It Started" • "Don't Phunk with My Heart" • "Don't Lie" • "My Humps" • "Pump It" • "Boom Boom Pow" • "I Gotta Feeling" • "Meet Me Halfway" • "Imma Be" • "Rock That Body" • "Missing You" • "The Time (Dirty Bit)" • "Just Can't Get Enough" • "Don't Stop the Party" • "Where's the Love?" • "Street Livin'" • "Ring the Alarm, Pt.1, Pt.2, Pt.3" • "Constant Pt. 1 & 2" • "Big Love" • "Be Nice" • "Mami" • "Explosion" • "Ritmo (Bad Boys for Life)" • "Mamacita" • "No Mañana" • "Feel the Beat" • "Vida Loca" • "Shake Ya Boom Boom" • "Girl like Me" • "Don't You Worry" • "Simply the Best" |  |
| סינגלים שיווקיים | "Bebot" • "Alive" • "Do It Like This" • "Light Up the Night" • "Yesterday" • "Get It" |  |
| התארחות בסינגלים | "Mas que Nada" |  |
| סיבובי הופעות | Elephunk Tour • Monkey Business Tour • Honda Civic Tour • Black Blue & You Tour • The E.N.D. World Tour • The Beginning Massive Stadium Tour • Masters of the Sun Tour |  |
| --- | --- |
בקרת זהויות :  MusicBrainz release group: 990c6869-9722-3190-9e49-bbac56ae53b6
זבל

ערך זה עוסק בדשן אורגני. אם התכוונתם לכל חומר שיש להפטר ממנו, ראו .
שימור זבל המשק בערמה מהודקת; חומו של הזבל עולה משמעותית עקב תהליכי פירוק
הזבל, הנקרא גם דשן אורגני הוא חומר אורגני המשמש בחקלאות לטיוב הקרקע, להעשרתה בחומרי מזון, ובהעלאת כמות ואיכות היבול. משתמשים בעיקר בשלושה סוגי זבל אורגני:
זבל משק - פרש של בעלי חיים שונים.
זבל ירוק - צמחים המשמשים להוספת חומרי מזון בקרקע.
קומפוסט - זבל מורכב מחומרים אורגניים ואנאורגניים.
רקע

בטבע, על פיסת קרקע נתונה, גדלים מגוון צמחים. כמות וסוגי הצמחים על שטח נתון מתאימים לעושר וסוג הקרקע. הצמחים שבטבע מקבלים מינרלים מהקרקע ומוסיפים עלים וחלקי צמח נבולים לשם הוספת רקבובית לקרקע. בנוסף, בעלי חיים הנזונים מהצמחים מוסיפים את הפרשותיהם המעשירות את הקרקע.
בחקלאות המודרנית, גידולים רבים נקצרים במלואם ואינם מטייבים את הקרקע ולכן נדרשת התערבות חיצונית. התערבות זו יכול להיות על ידי הוספת דשן (חומר כימי) או זבל (חומר אורגני).
זבל המשק

זבל המשק הוא צואה או שתן של בעלי חיים המגודלים במשק. הרכבו של הזבל תלוי בסוג בעל החיים, בהרכב המזון שהוא מקבל, בחומר הריפוד עליו עומדות הבהמות בדיר, ברפת או בלול והמתערב עם הזבל ובצורת שימורו של הזבל.
סוגי הזבל הנפוצים בשימוש חקלאי הם זבל של בקר, של צאן ולשלשת של תרנגולים.
חומרי המזון העיקריים הקימים בזבל המשק הם חנקן בתרכובות שונות, זרחן (P2O5), אשלגן מחומצן (K2O) ופחמימות שונות.
תכולתם של חומרים אלו בזבל:
חנקן: בין 1.35% בשתן הכבש, לבין 1% בשל פרה.
זרחן: בין 0.8% בלשלשת התרנגולת לבין 0.2% בפרש הפרה.
אשלגן: בין 2.1% בשתן הכבש, לבין 0.4% בפרש הפרה.
שיעור הפחמימות מגיע ל-80%, כשחלקו הגדול הם המיצלולוז, תאית וליגנין, ומיעוטו פחמימות מסיסות.
זבל המשק > שימור זבל המשק

בזמן שימורו של הזבל חלים בו תהליכים שונים, המורידים את ערכו של הזבל. את התהליכים הללו אפשר לחלק לשלושה כיוונים עיקריים:
הפסדי חומרים אורגניים על ידי מי גשמים היורדים על ערמת הזבל.
הפסדים של שתן שנשפך או נספג באדמה.
שינויים כימיים וביוכימיים המפרקים את חומרי המזון שבזבל, העיקריים שבהם הם:
פירוק השתנן - השתן עשיר בחנקן, שרובו בצורת שתנן (CO(NH2)2). חיידקים הנמצאים בסביבתו של השתנן יכולים להפוך אותו לאמוניה, תהליך המוריד רבות מערכו של השתנן כזבל. שמירתו של השתן בסביבה רוויה בפחמן דו-חמצני מעכבת את התפתחותן של בקטריות אלו, ושומרת על ערכו של השתן.
פירוק הפחמימות - עם ייבוש ערימת הזבל עולה הטמפרטורה שלו עקב הפירוק האירובי של הזבל, והטמפרטורה הגבוהה מאיצה עוד יותר את תהליכי הפירוק. אולם שמירתה של ערימת הזבל כשהיא רטובה, נותנת אפשרות לתסיסה אנאירובית בלבד, שביחד עם הטמפרטורה הנמוכה המצויה בתהליכים אלו מונעת כמעט לחלוטין את פירוק הפחמימות.
פירוק של חלבונים - גם קשרי הפחמנים המצויים בחלבונים עשויים להתפרק בתנאים אירוביים; החלבון מתפרק לחומצות אמינו, והן לאמוניה. האמוניה עשויה להתפרק על ידי אורגניזמים שונים, פירוק היכול להימנע על ידי שמירת הזבל בתנאים אנאירוביים.
הפיכת הזבל להומוס - משנה את הייחס בין החנקן לפחמן, דבר שיש למנוע.
ישנן שלוש שיטות עיקריות לשימור הזבל על מנת למזער ככל האפשר הפסדים אלו.
שימור ברפת - שימור הזבל ברפת מקורה, בריפוד עמוק. הזבל נספג בריפוד, מתהדק ברגלי הבהמות וכך נמנעת התפרקותו והרקבותו. שיטה זו חוסכת בהובלת הזבל לערמה, ובפחת הנגרם מהובלה זו, אך מצריך שימוש בריפוד רב יותר.
שימור בערמה מהודקת - הערמת הזבל בערמה, במקום בו הקרקעית לא מחלחלת אך ישנה אפשרות לניקוז עודפי המים. ערמות אלו יש לכסות בשכבת עפר כדי למנוע סחיפה על ידי מי גשמים, ולהדקן היטב כדי למנוע התחממות של הזבל.
שימור בערמה תחוחה - בשיטה זו משאירים את הזבל בערמה תחוחה מספר ימים עד שחומה עולה מאוד, ומיד אחר כך מהדקים אותה ומקררים אותה. תהליך זה גורם לחיידקים למות, ונשארים רק חיידקים תרמופיליים (אוהבי חום). לאחר ההתקררות מתים גם חיידקים אלו, והערמה נשארת נקייה יחסית מחיידקים.
זבל המשק > יישום זבל המשק

גם בהיות הזבל בשדה, עלולים לחול בו שינויי הרכב משמעותיים. לכן גם בפיזורו, יש להקפיד על תנאים מתאימים. יש לפזר את הזבל סמוך לזריעה, ולכסותו באדמה סמוך ככל האפשר לפיזור. עומק ההטמנה, תלוי במספר גורמים; לפירוקו של הזבל בקרקע נדרשים חמצן ולחות. לכן, תלוי עומק ההטמנה באדמה, בדרך כלל באדמה כבדה רצוי להטמין רדוד יותר.
מנות הזבל, תלויות בחוק הקובע לגבי כל שימוש חקלאי בחומר כלשהו: השפעתו היחסית של החומר, יורדת עם עליית המנה. מסיבה זו, אין לזבל את הקרקע עד לגבול העליון של היעילות, שכן זו הופכת ללא כלכלית.
זבל ירוק

הזבל הירוק הוא כל עשב שלא נקצר ולא רעו עליו, המוצנע בקרקע לשם טיובה. לזבל הירוק, משתמשים בדרך כלל בקטניות. השימוש בזבל הירוק הוא בכמה אופנים: יש אפשרות לזורעו כגידול יחיד, ובשנה הבאה לגדל גידול אחר על הכרב שלו. אפשרות אחרת, היא לזורעו עם הגידול, כשבחורף הוא עוזר להגנה על הקרקע מפני הגשם, ובאביב הוא מוצנע. אפשרות נוספת, נפוצה אף היא, היא גידול הזבל הירוק לאחר הקציר, ומיד אחריו זריעת הגידול של השנה הבאה. זמני ותנאי גידול הזבל הירוק, קשורים קשר הדוק בתנאיו של מחזור הזרעים.
את התועלות העיקריות של הזבל הירוק, אפשר לחלק לשישה סוגים:
ניצול חומרי המזון שבשכבות העמוקות בקרקע - בעיקר על ידי קיטניות ששורשיהן מעמיקים לחדור לקרקע.
ניצול חומרי מזון שהמסתם קשה במיוחד - סוגים מסוימים של קטניות מסוגלים לפרק גם חומרים אלו.
הוספת חומרים אורגניים המתפתחים בצמחים לקרקע.
סיוע בספיגת חנקן מהאוויר על ידי תהליך הפוטוסינתזה.
שיפור תכונותיה של המיקרופלורה בקרקע.
חיזוק הקרקע והפחתת השטיפה של חומרי מזון על ידי הגשם.
קומפוסט

הקומפוסט (בעברית: דשונת) הוא זבל המורכב מחומרים אורגניים וא-אורגניים. משתמשים לייצור הקומפוסט בפסולת ביתית, בפירות רקובים, בנסורת, בקש, ובחומרים צמחיים אחרים. הדבר שיש להקפיד עליו בקומפוסט, הוא יחס נכון של חנקן ופחמן, ולכן כאשר מייצרים קומפוסט מקש, יש להוסיף לו חנקן בצורת שתנן, ציאניאמיד או מי זבל משק.
הקומפוסט הוא זבל חסכוני, מועיל לאיכות הסביבה בכך שהוא מאפשר מיחזור של פסולת, מעשיר את הקרקע היטב, כמעט כמו זבל משק, ומשפר את המרקם הפיזי שלה - דבר המועיל לצמחים ומשפר את ניקוז המים והאוורור.
היסטוריה

תחילת השימוש בזבל אורגני, הוא בזמן בו הפסיק האדם ללקט מזון, ועבר לעבודה חקלאית במקומות קבועים. כאשר האדם התחיל לביית את בעלי החיים, הוא הוביל אותם בין השדות כדי שישאירו בהם את הגללים. פעולה זו השפיעה עמוקות על העולם העתיק, עד שאפילו בשפה העברית, שם המרעה נקרא על שם הרעי (גללים) שהשאירו בעלי החיים. כבר במחזה ליזיסטרטה, אותו כתב אריסטופאנס בשנת 411 לפנה"ס, מכריז חייל ספרטני על רצונו לשוב לביתו, לעבוד את אדמתו ולזבל את שדותיו. גם קאטו הזקן (234 לפנה"ס – 149 לפנה"ס), מזכיר את הזיבול בספרו "על החקלאות". בספרו של קולומלה (4–70), וכן גם בספרות המשנה והתלמוד, כבר מופיעים תאורים של סוגי זבל שונים, שימושיהם, ודרכי יישומם.
הזבל הירוק, התפתח בעיקר בסין, בה לא היה נפוץ גידול בקר; שם הוא מוכר עוד מלפני כ-3,000 שנה. גם באירופה היה מוכר השימוש בזבל הירוק. פרטי השימוש בו מוזכרים כבר בספריהם של קאטו, קולומלה, מרקוס טרנטיוס וארו, פליניוס הזקן ותאופרסטוס, אך נראה שלא היה נפוץ במיחד. בעת החדשה, חזר השימוש בזבל הירוק לגרמניה, על ידי החקלאי שולץ לופיץ בשנת 1881.
ראו גם

דשן
רקבובית
גואנו
לקריאה נוספת

שמואל הורביץ, תורת השדה: פרקים בחקלאות כללית, כרך שני, הוצאת הקיבוץ המאוחד, 1960
עידן טנדלר

| --- | --- |

 לידה:  11 באוגוסט 1981 (בן 43) ראשון לציון
 מדינה:  ישראל ישראל
 מקום מגורים:  רמת השרון
 השכלה:  בוגר BSc, אוניברסיטת תל אביב הנדסת תעשייה וניהול
 מקצוע:  מהנדס תעשייה וניהול, יזם היטק
 תפקיד:  סגן נשיא בכיר בחברת פאלו אלטו נטוורקס
 תקופת כהונה:  החל מ-16 בפברואר 2021
 מספר צאצאים:  3
 פרסים והוקרה:  פרס קצין מצטיין ביחידה 8200  יזם השנה בתחום אבטחת המידע
עידן טנדלר (נולד ב-11 באוגוסט 1981) הוא יזם היי-טק ויזם חברתי ישראלי, סגן נשיא בחברת פאלו אלטו נטוורקס ויו"ר ומייסד שותף של מיזם Place-IL. לפני כן היה המנכ"ל והמייסד-שותף בסטארט-אפ Bridgecrew, שפעל בתחום אבטחת ענן למפתחי תוכנה ונמכר לפאלו אלטו נטוורקס ב-2021, וקודם לכן, היה המנכ"ל והמייסד-שותף בהזנק Fortscale שנמכרה ל-RSA Security ב-2018. יזם את הקמת הקרן הלאומית להייטק בנגב.
ראשית חייו, לימודים ושירות צבאי

עידן טנדלר נולד לאפי ורותי טנדלר ב-1981, וגדל בראשון לציון. אביו היה מנכ"ל בתחום התעשייה והשירותים בישראל. אמו ניהלה בית ספר שש-שנתי בחולון, ממקימי "אבני ראשה" ומובילה תוכניות להכשרת מנהלי בתי ספר.
במקביל ללימודיו בבית הספר היסודי בראשון לציון, למד טנדלר גם בבית הספר למחוננים מרכז רון ורדי בעיר. בבית הספר התיכון עמית עמל מקיף ג', היה יושב ראש מועצת התלמידים.
בשנים 1999–2005 שירת בצה"ל ביחידה 8200 ובשנת 2004 זכה בהוקרה כקצין מצטיין מטעם מפקד היחידה[דרוש מקור: זה לא מקור מספיק]. הוא היה מפקד בחמ"ן תלפיות (שחקים) והשתחרר מצה"ל בדרגת סרן.
לאחר שחרורו מצה"ל נמנה עם מקימי שדולת הצעירים של עמותת בוגרי 8200 (ש.מ.2).
בשנים 2005–2009 למד באוניברסיטת תל אביב וקיבל תואר ראשון בהנדסת תעשייה וניהול.
ביוגרפיה עסקית

במהלך לימודיו באוניברסיטה, עבד כאנליסט לתחום השקעות בהייטק בחברת אלרון השקעות.
ב-2010 הצטרף לאלביט מערכות, והיה ממקימי חטיבת הסייבר של החברה.
בשנת 2012 ייסד עם ד"ר יונה הולנדר את חברת הסטארטאפ Fortscale, ושימש כמנכ"ל שלה. חברה זו הייתה בין הראשונות בתחום של איתור ומניעת דלף מידע על ידי עובדים באמצעות בינה מלאכותית.
ב-2014 עבר לסן פרנסיסקו, קליפורניה, כדי להקים את הפעילות העסקית של החברה בצפון אמריקה. הסטארט-אפ גייס כ-24 מיליון דולר, וב-2018 נמכר לחברת RSA Security, שהייתה זרוע אבטחת המידע של EMC.
בשנת 2019 ייסד עם גיא איזנקוט, ששימש גם כסמנכ"ל המוצר, ועם ברק שוסטר-גולמן, ששימש גם כ-CTO של החברה, סטארט-אפ נוסף בשם Bridgecrew, והוביל אותו כמנכ"ל. סטארט-אפ זה עסק באבטחת מידע למפתחי תוכנה. הסטארט-אפ פיתח פלטפורמה המאפשרת לארגונים ולגופי הפיתוח שלהם להגן על סביבות הענן שלהם. החברה פיתחה את Checkov, כלי קוד פתוח לאיתור חולשות אבטחה בקוד ליצירת תשתיות ענן, שהפך להיות כלי פופולרי למפתחים בתחום. הסטארט-אפ גייס 18 מיליון דולר ממשקיעים בעולם ובשנת 2021, נמכר בלמעלה מ-200 מיליון דולר לחברת פאלו אלטו נטוורקס.
החל מ-2021 טנדלר מכהן כסגן נשיא ראשי בפאלו אלטו נטוורקס, הממונה על תחום אבטחת יישומים וקוד לתשתיות ענן של החברה. הוא גם ממונה על תחום המעורבות בקהילה של מרכז הפיתוח של החברה בישראל, מרכז עם למעלה מ-1,500 עובדים.
פעילות חברתית

בשנת 2022 הקים טנדלר את מיזם ההייטק החברתי Place-IL והחל לשמש כיושב ראש הוועד המנהל שלו. המיזם קם כעמותה, במטרה לאחד את תעשיית ההייטק ולבנות פלטפורמה שתאפשר לגייס אוכלוסיות בייצוג חסר. את המיזם מנהלת קרן הלפרין, שהיא גם מייסדת-שותפה להקמתו. המיזם הוקם עם גוגל כשותפה אסטרטגית, ולו שותפות כיום חברות הייטק, קרנות הון-סיכון, מנהלים, ושותפים כמו האיגוד הישראלי לתעשיות מתקדמות (IATI), רשות החדשנות, משרד העבודה ופירמת רואי החשבון PWC. המיזם מחבר את ההייטק עם כל האוכלוסיות הנמצאות בייצוג חסר – אוכלוסיות מהפריפריה החברתית והגאוגרפית, האוכלוסייה החרדית, הערבית, הבדואית והדרוזית, יוצאי אתיופיה ועולים חדשים, ומכניס מהם מועמדים לתוכניות התמחות והכשרה מעשית בחברות ההייטק.
בשנים 2021–2023 היה חבר הוועד המנהל של בית המדרש "קולות" שפועל ליצירת חברה ערכית, באמצעות מפגש בין הנהגה ישראלית בכירה ללימוד בית מדרשי של ארון הספרים היהודי. בית המדרש הוקם בשנת 1997 וטנדלר היה עמית בו, בשנים 2012 ו-2014.
משנת 2024 הוא מכהן כחבר בוועד המנהל של המכללה האקדמית ספיר.
פעילות חברתית > במלחמת חרבות ברזל

כשבועיים מיום תחילת מלחמת חרבות ברזל, אנשי פיתוח מחברת הסייבר פאלו אלטו נטוורקס פיתחו אפליקציה המסייעת במשימה של זיהוי נעדרים וחללים. הפרויקט החל כיוזמה פרטית של אנשי הפיתוח, שאליהם הצטרף סגן נשיא החברה טנדלר. האפליקציה הוטמעה במהירות בצה"ל (ברבנות הצבאית), במשטרת ישראל (מז"פ) ובזק"א.
טנדלר היה שותף בפרויקטים פילנתרופיים כמו "חוסן ילדינו" של עמותת שיתופים ושל ציונות 2000, העוסק במתן רצף טיפולי וחינוכי לילדי עוטף עזה, בהם חברות ההייטק העניקו מעטפת טכנולוגית לניהול תשתיות הנתונים שלהם.
עם פרוץ מלחמת חרבות ברזל, יזם טנדלר את הקמת הקרן הלאומית להייטק בדרום, במסגרת מיזם Place-IL. המיזם נרתם לפעילות זו, גייס סכום כסף משמעותי והחל במיון ואיתור של מועמדים מרחבי הנגב והעוטף, כמו גם מועמדים אשר סיימו או נמצאים על סף סיום לימודיהם במכללות האקדמיות המקומיות. מועמדים אלה נכנסים לתקופת התמחות בחברות ההייטק, וכחלק מכך עובדים גם במתחם עבודה חדש של Place-IL שהוקם בשדרות.
חיים אישיים

טנדלר נשוי ומתגורר ברמת השרון, עם דנה אשתו ושלושת ילדיהם.
טנדלר שיתף פרטים על משפחתו וחזרתם לארץ ברב-המכר The Genius of Israel מאת דן סינור ושאול זינגר, שיצא לאור בשנת 2023.
הערות שוליים

↑  Steve Zurier, Security Innovator of the Year | Palo Alto's Idan Tendler, SC Media, ‏22 באוגוסט 2022
↑  זאת חברת ההייטק הישראלית שזכתה בפרס היוקרתי, באתר אייס, 23 באוגוסט 2022
1 2 3  מעין מנלה, מהם היתרונות שלך: כך השיב עידן טנדלר בראיון לפני מכירת הסטארט-אפ, באתר כלכליסט, 12 במאי 2023
↑  עידן בן טובים, ‏רשמית: RSA האמריקאית רוכשת את הסטארטאפ Fortscale, באתר Geektime‏, 8 באפריל 2018
1 2   עידן טנדלר, ברשת החברתית LinkedIn
↑  Idan Tendler, From The Israeli Army Unit 8200 To Silicon Valley, March 21, 2015
↑  עידן טנדלר - פורום רבדים, באתר פורום רבדים, ‏19 במרץ 2023
↑  אבי שניידר, ‏Fortscale הישראלית רותמת את ה-Big Data לאבטחת מידע [סטארטאפ], באתר Geektime‏, 28 בינואר 2014
↑  מערכת אנשים ומחשבים, ‏סקיורנט סולושנס תייצג את פתרונות Fortscale הישראלית, באתר "אנשים ומחשבים"
↑   אלירן רובין, חברת הסייבר פורטסקייל (Fortscale) השלימה סבב גיוס בסך 7 מיליון דולר, באתר TheMarker‏, 28 בפברואר 2017
↑   אלירן רובין, חברת הסייבר פורטסקייל (Fortscale) השלימה סבב גיוס בסך 7 מיליון דולר, באתר TheMarker‏, 28 בפברואר 2017
↑  מאיר אורבך, ענקית הסייבר RSA קונה את פורטסקייל הישראלית, באתר כלכליסט, 5 באפריל 2018
↑  שירות כלכליסט, עידן טנדלר מנכ״ל ברידג׳קרו - העידן החדש של הסייבר הישראלי, באתר כלכליסט, 1 בנובמבר 2021
↑  עידן טנדלר מנכ״ל ברידג׳קרו - העידן החדש של הסייבר הישראלי, בפודאסט "30 דקות או פחות"
↑  מאיר אורבך, חברת Bridgecrew גייסה 18 מיליון דולר, באתר כלכליסט, 16 באפריל 2020
↑  שירות כלכליסט, עידן טנדלר לא מאוכזב מאקזיט של 200 מיליון דולר "בלבד", באתר כלכליסט, 1 בנובמבר 2021
↑  Palo Alto Networks confirms acquisition of cybersecurity firm Bridgecrew, The Times of Israel, ‏16 בפברואר 2021
↑   שגיא כהן, אקזיט בתוך שנתיים: ברידג'קרו הישראלית נמכרת לפאלו אלטו ב-200 מיליון דולר, באתר TheMarker‏, 16 בפברואר 2021
1 2   עידן טנדלר בראיון אודות המיזם של Place IL בנגב המערבי בחדשות 12, סרטון בערוץ "media movies", באתר יוטיוב (אורך: 05:51)
↑  וואלה! כסף‏, תוכנית חדשה ליצירת מאות משרות הייטק חדשות בנגב: "תפקיד מפתח בשיקום", באתר וואלה, 20 בדצמבר 2023
↑   Place IL - כשחרדים והייטק ילכו ביחד - איציק קרומבי ועידן טנדלר, סרטון בערוץ "עוד פודקאסט לסטארטאפים", באתר יוטיוב (אורך: 01:03:47)
↑  אודות בית המדרש  קולות
↑  חבר נאמנים, ועד מנהל, חברי ההנהלה, המועצה האקדמית, באתר המכללה האקדמית ספיר
↑   עידן טנדלר: "חובתנו כהייטקיסטים היא לייצר משרות בפריפריה" | סיליקון ואדי פרק 6, סרטון בערוץ "GLZ Radio גלצ", באתר יוטיוב (אורך: 34:16)
↑  מיטל וייזברג, ‏העובדים פיתחו אפליקציה לזיהוי חללים, מז"פ והרבנות הצבאית אימצו, באתר גלובס, 17 באוקטובר 2023
↑  עידן טנדלר, השליחות הגדולה הבאה של ההייטק, באתר כלכליסט, 12 בנובמבר 2023
↑  יהודה קונפורטס, ‏סגן הנשיא בפאלו אלטו שמסייע לחוסן הנפשי של ילדי העוטף, באתר "אנשים ומחשבים"
↑  בהייטק נרתמים לשיקום הנגב המערבי: תוכנית חדשה ליצירת מאות משרות הייטק חדשות בנגב, באתר מעריב אונליין, 21 בדצמבר 2023
↑  מערכת Business, ‏ענקיות ההייטק יקימו מתחם תעסוקה בשדרות: "משימה לאומית", באתר ‏מאקו‏, 20 בדצמבר 2023
↑  By ERIC R. MANDEL, 'The Genius of Israel': A book crucial to read amid Israel-Hamas war, The Jerusalem Post, ‏23 בדצמבר 2023